Laguna La Crete 169 is 'n selfsorgwoonstel in Uvongo, 'n rustige kusoord aan KwaZulu-Natal se Hibiskuskus. Die ongerepte strande en subtropiese plantegroei dra by tot dié vriendelike dorpie se pragtige natuurskoon. Gaste kan heeldag luilekker op die strand ontspan of die diereparke, restaurante, winkels natuurreservate en gholfbane verken.
Die woonstel bied slaapplek aan 6 gaste en het 2 slaapkamers, 1 badkamer en 'n oopplan-kombuis en -leefarea. Die hoofslaapkamer het 'n koningingrootte-bed en 'n uitsig oor die see. Die tweede slaapkamer het 2 stapelbeddens. Die badkamer het 'n bad, stort, toilet en wasbak.
Die kombuis is toegerus met 'n skottelgoedwasser, stoof, oond, yskas-vrieskas, mikrogolf, eetgerei en breekware. Daar is 'n ontbyttoonbank met stoele, 'n gemaklike sitkamerstel en 'n platskerm-TV met 'n DStv-koppelpunt. Gaste moet hulle eie dekodeerder en slimkaart saambring.
Die leefarea lei na 'n balkon met stoepmeubels. Die kompleks het 'n gemeenskaplike swembad, braaigeriewe, 'n tennisbaan, wassery, 24 uur-sekuriteit, direkte toegang tot die strand en onderdakparkeerplek.
'n Bespreking by Laguna La Crete 169 sluit in:
Gaste wat na Laguna La Crete 169 gekyk het, het ook belangstelling getoon in die volgende lekke plekke:
Selveylaan 5, Laguna La Crete 169, Uvongo, 4270, KwaZulu-Natal